എസ്എംസിഎ കുവൈറ്റ് ബാലദീപ്തി രജത ജൂബിലിക്ക് തുടക്കമായി കുവൈറ്റ്: കഴിഞ്ഞ തലമുറയുടെ ദീര്ഘവീക്ഷണമാണ് ബാലദീപ്തിയുടെ സ്ഥാപനത്തില് തെളിയുന്നത് എന്ന് മാര് ജോസഫ് പൗവത്തില് മെത്രാപ്പോലീത്ത. എസ്എംസിഎ കുവൈറ്റിന്റെ കുട്ടികളുടെ വിഭാഗമായ ബാലദീപ്തിയുടെ രജത ജൂബിലി ആഘോഷങ്ങള്ക്ക് തുടക്കം കുറിച്ച് സംസാരിക്കുകയായിരുന്നു അദ്ദേഹം. ചങ്ങനാശ്ശേരി ആര്ച്ച് ബിഷപ്പ് ആയിരുന്ന മാര് ജോസഫ് പൗവത്തില് കുവൈറ്റ് സന്ദര്ശിച്ച അവസരത്തില് 1997 ആഗസ്ത് ആറാം തീയതി ആണ് എസ്എംസിഎയുടെ കുട്ടികളുടെ സംഘടനയായ ബാലദീപ്തിക്ക് തിരികൊളുത്തിയത്. ഇരുപത്തിനാല് വര്ഷങ്ങള് പൂര്ത്തിയായ 2021 ആഗസ്ത് ആറാംതീയതി മാര് പൗവത്തില് പിതാവ് തന്നെ ഓണ്ലൈനിലൂടെ ജൂബിലി ആഘോഷങ്ങള് ഉത്ഘാടനം ചെയ്യുകയായിരുന്നു. ബാലദീപ്തിയുടെ സ്ഥാപനവും അതിന്റെ സാഹചര്യവും അഭിവന്ദ്യ പിതാവ് തന്റെ ഹൃസ്വ സന്ദേശത്തില് പങ്കുവെച്ചു. സീറോ മലബാര് നോര്ത്തേണ് അറേബ്യ എപ്പിസ്കോപ്പല് വികാര് റെവ. ഫാ. ജോണി ലോണിസ് മഴുവഞ്ചേരില് നല്കിയ ആമുഖ സന്ദേശത്തോടെയാണ് പരിപാടികള് ആരംഭിച്ചത്. വചനത്തിന്റെ വെളിച്ചത്തില് പുതു തലമുറയുടെ ജീവിതത്തെ ക്രമപ്പെടുത്തുന്നതിനു ബാലദീപ്തി പാദങ്ങള്ക്ക് വിളക്കായി തീരട്ടെ എന്ന് അദ്ദേഹം പറഞ്ഞു. ബാലദീപ്തി പ്രസിഡന്റ് കുമാരി നേഹ എല്സ ജെയ്മോന് അധ്യക്ഷത വഹിച്ച യോഗത്തില് സെക്രട്ടറി ബ്ലെസ്സി ടി മാര്ട്ടിന് സ്വാഗതം ആശംസിച്ചു. സ്വാതന്ത്ര്യത്തിന്റെ എഴുപത്തിയഞ്ച് വര്ഷങ്ങള് പൂര്ത്തിയാക്കുന്ന മാതൃരാജ്യത്തിനു ബാലദീപ്തിയംഗങ്ങള് നല്കുന്ന സമ്മാനമായ എഡ്യൂക്കേഷണല് ബനവലെന്റ് ഫണ്ട് BEBF പ്രവാസി ഭാരതീയ സമ്മാന് ജേതാവ് ഷെവലിയാര് ഡോ. മോഹന് തോമസ് രാജ്യത്തിന് സമര്പ്പിച്ചു. മനുഷ്യരെ ചെറുപ്പം മുതല് നന്മ ചെയ്തു ശീലിപ്പിക്കുന്ന BEBF പോലെയുള്ള വേദികളുടെ അഭാവം പുതിയ കാലഘട്ടത്തിന്റെ വെല്ലുവിളികളില് ഒന്നാണെന്നും ആ കുറവ് പരിഹരിക്കുവാന് മുന്നോട്ടു വന്ന കുവൈറ്റ് എസ്എംസിഎ യും ബാലദീപ്തിയും അഭിനന്ദനങ്ങള് അര്ഹിക്കുന്നു എന്നും തന്റെ ഉത്ഘാടന സന്ദേശത്തില് അദ്ദേഹം പറഞ്ഞു. ആദ്യത്തെ ബെനഫാക്ടര് ആയിച്ചേര്ന്നുകൊണ്ടു ഈ മഹത് സംരംഭത്തിനുള്ള പിന്തുണ അദ്ദേഹം അറിയിക്കുകയും ചെയ്തു. ഭാരതീയരായ നൂറിലധികം പാവപ്പെട്ട കുട്ടികള്ക്ക് പഠന സഹായം നല്കുന്നതിനാലും രാജ്യത്തിന്റെ ഭാവിയെതന്നെ നിയന്ത്രിക്കുവാന് കെല്പ്പുള്ള സന്നദ്ധ സേവന മനോഭാവമുള്ള പുതുതലമുറയെ വാര്ത്തെടുക്കുന്ന സംരംഭം എന്ന നിലയിലും രാജ്യത്തിന് വിലപ്പെട്ട ഒരു സമ്മാനമായി BEBF മാറുമെന്ന് ബാലദീപ്തിയുടെ ട്രഷറര് കുമാരി അമല സോണി ബാബു അവതരിപ്പിച്ച പദ്ധതി രൂപരേഖയില് പറയുന്നു. എസ്എംസിഎ റിട്ടേര്ണീസ് ഫോറം പ്രസിഡന്റ് ശ്രീ ജേക്കബ് പൈനാടത്ത്, എസ്എംസിഎ കുവൈറ്റ് മുഖ്യ ഭാരവാഹികള് ആയ ബിജോയ് പാലാക്കുന്നേല്, അഭിലാഷ് അരീക്കുഴിയില്, സാലു പീറ്റര് ചിറയത്തു , SMYM സെക്രട്ടറി ബിബിന് മാത്യു, എന്നിവര് ആശംസകള് അര്പ്പിച്ചു. ബാലദീപ്തിയുടെ ആദ്യ പ്രസിഡണ്ടും ഇപ്പോള് ഇംഗ്ളണ്ടിലെ ബക്കിങ്ഹാം യൂണിവേഴ്സിറ്റി ചാപ്ലിനുമായ റെവ.ഫാ.കെന്സി ജോസഫ് മാമ്മൂട്ടില് പങ്കെടുത്ത ചാറ്റ് ഷോ കാര്യപരിപാടികളുടെ മുഖ്യ ആകര്ഷണമായിരുന്നു. ബോംബെ IIT യില് നിന്ന് റാങ്കോടെ പഠനം പൂര്ത്തിയാക്കുകയും ലക്ഷങ്ങള് ശമ്ബളമുള്ള വിദേശ ജോലി ലഭിക്കുകയും ചെയ്തിട്ടും അവയൊക്കെ ഉപേക്ഷിച്ചു ഒരു വൈദികന് ആയ തന്റെ ജീവിതയാത്ര ഈ ചാറ്റ്ഷോയില് അച്ചന് പങ്കുവെച്ചു. ബാലദീപ്തിയുടെ നാല് ഏരിയകള് അവതരിപ്പിച്ച കലാപരിപാടികള് വൈവിധ്യം കൊണ്ടും കലാമേന്മകൊണ്ടും ശ്രദ്ധേയമായി. ഏരിയ കണ്വീനര്മാരായ ആഷ്ലി ആന്റണി അബ്ബാസിയ, റയാന് റിജോയ് സിറ്റി, ലെന ജോളിഫഹാഹീല്, ജോര്ജ് നിക്സണ് സാല്മിയ, എന്നിവര് പ്രസംഗിച്ചു. ബാലദീപ്തി വൈസ് പ്രസിഡന്റ് ഇമ്മാനുവേല് റോഷന് ജയ്ബി, ജോയിന്റ് സെക്രട്ടറി സാവിയോ സന്തോഷ്, ഏരിയ കോര്ഡിനേറ്റര്മാരായ ലിറ്റ്സി സെബാസ്റ്റ്യന് അബ്ബാസിയ, ജോമോന് ജോര്ജ് സിറ്റി, മനോജ് ഈനാശു ഫഹാഹീല്, നിമ്മി ജോജോ സാല്മിയ, റിയോ ജോബി അബ്ബാസിയ ഏരിയ സെക്രട്ടറി എന്നിവര് പരിപാടികള്ക്ക് നേതൃത്വം നല്കി. ബാലദീപ്തി അംഗങ്ങളായ ഐറാ ആന് ജോഷി, ആരണ് ജെയിംസ്, ജോയല് ജോഷ്വാ, ദിയ ബാബു എന്നിവര് ചേര്ന്ന് കാര്യപരിപാടികള് അവതരിപ്പിച്ചു.